Museum d'Engiadina Bassa
Il museum regiunal da l'Engiadina Bassa

Purtret
Il museum d'Engiadina Bassa mussa detagliadamain co ch'ins viveva là avant l'industrialisaziun. In accent spezial vegn dà a la cultivaziun dals ers che includeva fin suenter la segunda guerra mundiala anc bundant in terz da tut las surfatschas agriculas cultivadas da l'Engiadina Bassa.

Il museum en la Chà gronda preschenta la cultura istorica da la vita e las anteriuras furmas da cultivaziun cun agid da process da lavur e permetta uschia da chapir il mintgadi da pli baud. 

La Chà gronda cun sia lautga da trais plans deriva essenzialmain dals onns 1702 fin 1704.

Il museum, che preschenta mintga onn in'exposiziun speziala, dat alloschi ad ina exposiziun davart ils emprims abitadis da l'Engiadina Bassa sco er ad ina biblioteca cun exemplars da l'emprima Bibla rumantscha, stampada a Scuol, l'onn 1679.